Վերջին ամիսների անկառավարելի գնաճը լուրջ խնդիրներ է ստեղծել հատկապես սոցիալապես անապահով և ցածր եկամուտներ ունեցող ընտանիքների համար: Կենսապահովման նվազագույն հնարավորությունների շեմին ապրողները այլևս տեղ չունեն իրենց գոտիները ձգելու համար: Այս պայմաններում մարդիկ դեռ կարծում են, թե պետությունը օգնության ձեռք կմեկնի, կկարգավորի գների արհեստածին թռիչքը: Բայց այդ հույսերը հավանաբար չեն արդարանա, քանի որ վերևներում ամեն ինչ այլ տրամաբանության մեջ է դիտարկվում: Դրա առավել վառ դրսևորումն այսօր հանդես է բերել ՀՀ ԱԺ առողջապահության և սոցիալական հարցերի մշտական հանձնաժողովի նախագահ, ՀՀԿ խմբակցության անդամ Հակոբ Հակոբյանը, որը պարզապես ապշեցրել է իր դատողությամբ: